  Майя Бывальцева 2020-тӥ ар понна «Удмурт Кенеш» огазеяськонлэсь Кузебай Герд нимо йӧскалык премизэ Россиысь но Удмуртиысь тодосъя дано ужась, педагогика тодосъя доктор, профессор Глафира Никольская басьтоз. Премиосъя ӧрилэсь но исполкомлэсь пумкылъянзэс Пичи кенешлэн пумиськоназ шараязы. Глафира Никольская тодосъя но методикая 200-лэсь трос ужъёс гожтӥз, соос пӧлын монографиос, дышетон программаос, удмурт кылъя учебникъёс но пособиос, йӧскалык школаослы ӟуч кылъя учебникъёс Шаркан ёросын вордскем тодосчи трос аръёс ӵоже ини Москваын улэ. Отын но удмурт кылэз, лулчеберетэз утён понна трос лэсьтэ. 1990-тӥ аръёсы Россилэн шоркараз «Герд» огазеяськон кылдытӥз, со али Удмуртиысь потэмъёсты огазея, отчы пыриськисьёс удмурт калыклэн йылолъёсыныз мукет калыкъёсты тодмато. Кызьы вераз «Удмурт Кенешлэн» тӧроез Татьяна Ишматова, пандемия вакытэ Глафира Николаевнаез Ижкаре ӧтьыны ӧз дӥсьтэ, соин ик данъетэз Москваын тулыспал пумын сётозы, соку отын удмурт бӧляклэн йылпумъянъёсын но быръёнъёсын конференциез ортчоз. Кузебай Герд нимо йӧскалык премиен удмурт лулчеберетэз, сям-йылолъёсты азинтӥсь но утись, удмуртъёслэсь шуг-секытъёссэс сэрттӥсь-пертчись, калыкъёслэсь эшлыко кусыпъёссэс юнматӥсь муртъёсты пусъё Тодэ вайытом, Кузебай Герд нимо йӧскалык премиен пусйыны ӵектэмын вал.  Тегъёс: Мерлык Ижкар Удмуртия УдмуртКенеш КузебайГерд  